Source: http://www.rvr.sk/sk/spravy/index.php?aktualitaId=794
Timestamp: 2019-02-17 07:21:45+00:00
Document Index: 6828384

Matched Legal Cases: ['§ 30', '§ 30', '§ 16', '§ 32', '§ 20', '§ 16', '§ 16', '§ 20']

Tlačová informácia zo zasadnutia RVR, dňa 02.12.2008 - Rada pre vysielanie a retransmisiu
Tlačová informácia zo zasadnutia RVR, dňa 02.12.2008
dňa 02.12.2008 v sídle Rady pre vysielanie a retransmisiu
rozhodla o registrácii retransmisie spoločnosti Tom Horn Entertainment družstvo, Bratislava;
nepridelila frekvenciu 104,2 MHz Žilina žiadnemu žiadateľovi a konanie v tejto veci zastavila;
začala správne konanie voči spoločnosti MARKÍZA-SLOVAKIA, spol. s r.o. z dôvodu možného porušenia § 30 ods. 2 písm. b) ZVR (právo na krátke spravodajstvo) v súvislosti s tým, že v programe Športové noviny z dní 11.8.,13.8.,17.8.,.20.8. a 21.8.2008 odvysielal záznamy z OH v Pekingu, ktorých časový rozsah presahoval 90 sekúnd;
začala správne konanie voči spoločnosti C.E.N. s.r.o. z dôvodu možného porušenia § 30 ods. 2 písm. a) ZVR (právo na krátke spravodajstvo) v súvislosti s tým, že v publicistickom programe Šport v dňoch od 9.8.2008 do 24.8.2008 odvysielal záznamy z OH v Pekingu, na vysielanie ktorých má výhradné právo iný vysielateľ;
začala správne konanie voči spoločnosti MARKÍZA-SLOVAKIA, spol. s r.o. z dôvodu možného porušenia § 16 písm. b) ZVR (objektivita spravodajstva) v súvislosti s odvysielaním príspevku Ceny má strážiť bývalý agent ŠtB v rámci programu Televízne noviny zo dňa 24.9.2008;
začala správne konanie voči spoločnosti C.E.N. s.r.o. z dôvodu možného porušenia § 32 ods. 12 ZVR (skrytá reklama) v súvislosti s odvysielaním programu Firmy zo dňa 8.9.2008;
začala správne konanie voči spoločnosti MAC TV z dôvodu možného porušenia § 20 ods. 4 ZVR (ochrana maloletých) v súvislosti s odvysielaním programu Banán radí zo dňa 18.6.2008;
uložila sankciu – upozornenie na porušenie zákona spoločnosti RING TV s.r.o. za porušenie § 16 písm. e) ZVR v súvislosti s nedodaním súvislých záznamov vysielania v zodpovedajúcej kvalite zo dňa 5.5.2008;
uložila sankciu – upozornenie na porušenie zákona spoločnosti MAC TV s.r.o. za porušenie § 16 písm. b) ZVR (objektívnosť spravodajstva) v súvislosti s odvysielaním príspevku TERAZ SA TO HODÍ: „KONČÍŠ!!!“ v rámci programu Šport zodňa 24.6.2008;
uložila sankcie – pokutu v súhrnnej výške 600.000,-Sk a upozornenie na porušenie zákona spoločnosti MAC TV s.r.o. za porušenie § 20 ods. 3 až 5 ZVR (ochrana maloletých) v súvislosti s odvysielaním programu Vyvolení zdňa 5.10.2005 a dňa 6.10.2005 v repríze (opätovné rozhodnutie vo veci – pôvodné rozhodnutie bolo zrušené a vrátené z NS SR);
zvolila do funkcie predsedu Rady prof. PhDr. Miloša Mistríka DrSc., ktorý začne vykonávať funkciu po uplynutí funkčného obdobia terajšej predsedníčky Rady Valérie Agócs, t.j. dňa 14.01.2009;
zvolila do funkcie podpredsedu Rady Ing. Petra Abraháma, ktorý začne vykonávať funkciu po uplynutí funkčného obdobia terajšieho podpredsedu Rady JUDr. Petra Brázdila, t.j. dňa 17.12.2008.
Ostatné prijaté uznesenia zo dňa 02.12.2008 budú uverejnené v zápisnici zo zasadnutia Rady na jej internetovej stránke.